ร้านนี้หาง่ายมากครับอยู่สายไหม56/1 ที่จอดรถสะดวกสบาย ร้ายตบแต่งแยกเป็นสองแบบ ใครอยากนั่งชิวๆด้านนอกเย็นสบาย หรือนั่งห้องแอร์เย็นๆก้อมีให้เลือกครับ 
เมนูซีฟู้ดที่นี่ขอบอกว่าสดมาก กุ้ง หอย ปู ปลา ยอมรับเรื่องความสด สะอาด รสชาดถือว่าใช้ได้เลยทีเดียว (ติดที่ว่าน้ำจิ้มเผ็ดไปนิดนึงแต่สำหรับคนทานเผ็ดถูกใจแน่ๆ) ปลากระพงทอดน้ำปลากรอบอร่อยทานกับน้ำยำมะม่วงเข้ากันเลยที่เดียว ปูทะเลเป็นๆ เรียกมาเลือกได้เลยจะเอาตัวไหนนึ่งมาร้อนๆเนื้อหวานทานง่ายไม่ติดเปลือกเลย กุ้งแม่น้ำเผาคัดมาตัวเขืองๆประมาณ 6 ตัวโล เนื้อเเน่นมันทะลักคลุกกับข้าวร้อนๆราดน้ำจิ้มเด็ดไปเลย กุ้งทอดซอสมะขามกลมกล่อมทานง่ายเพราะผ่าหลังมาให้เรียบร้อย เนื้อปลาเก๋าลวกจิ้มสดไม่คาวเลยครับ ส่วนเมนูอื่นๆก้ออร่อยครับ แต่ติดที่ให้ 5 ดาวไม่ได้จริงๆเพราะของหมดหลายอย่างมาก อาจเป็นเพราะขายดี แต่ถ้าจะให้ดีเตรียมของให้พอดีกว่าลูกค้าจะได้ไม่เสียอารมณ์ สรุปได้ว่าใครอยากทานซีฟู้ดแถวสายไหม ร้านนี้ต้องถูกใจทุกคนแน่นอนครับ